1980 પહેલા જેરુસલેમમાં ઘણાબધા દેશોની એમ્બેસી હતી પરંતુ એ વર્ષે ઈઝરાયેલે જેરુસલેમને યુનાઇટેડ ઇઝરાયેલની રાજધાની જાહેર કરી. યુનાઇટેડ નેશન્સે આ જાહેરાત વિરુદ્ધ એક પ્રસ્તાવ પાસ કર્યો અને ધીમેધીમે મોટાભાગના દેશોએ પોતપોતાની એમ્બેસીઓ જેરુસલેમમાંથી ખસેડી દીધી. છેલ્લે છેક 2006માં કોસ્ટારિકા અને અલ સાલ્વાડોર પોતાની એમ્બેસી ખસેડીને તેલ અવિવ લઇ ગયા હતા. હા, અમેરિકા સહીત મોટાભાગના દેશોએ પોતાની કોન્સ્યુલેટ જેરુસલેમમાં જરૂર રાખી છે. આમાંથી ઘણા દેશો પેલેસ્ટાઇનને સંલગ્ન બાબતો પણ તેઓ આ કોન્સ્યુલેટ્સમાંથી જ ચલાવે છે.